Zürichin EM-kisoissa 2014 Mekhissi-Benabbad voitti 1 500 metrin juoksun. Hän sijoittui alun perin ensimmäiseksi myös 3 000 metrin estejuoksussa, mutta hänen suorituksensa hylättiin hänen riisuttuaan paitansa loppusuoralla. Hän on aiemminkin häiriköinyt kilpailuissa. Barcelonan EM-kisoissa vuonna 2010 Mekhissi-Benabbad pyysi kisamaskottia polvistumaan eteensä voitettuaan Euroopan-mestaruuden, minkä jälkeen hän työnsi maskotin kumoon. Vuotta myöhemmin Mekhissi-Benabbad joutui kilpailukieltoon tapeltuaan maanmiehensä Mehdi Baalan kanssa. Helsingin EM-kisoissa kesällä 2012 Mekhissi-Benabbad tönäisi jälleen kisamaskottia. Kisamaskottina toimi tuolloin 14–15-vuotias tyttö.